projecte-aina/catalan_government_crawling huggingface dataset:
Nom del títol: Màster Universitari en Disseny d'Interacció i Experiència d'Usuari per la Universitat Oberta de Catalunya
Formar especialistes en disseny d'interacció i experiència d'usuari (UX) per a serveis digitals i productes interactius.
Proporcionar coneixements tant teòrics com pràctics per exercir professionalment i de manera responsable en equips interdisciplinaris vinculats al disseny i la tecnologia.
De manera transversal, el màster persegueix dos objectius:
Departaments de disseny de grans empreses o bé professionals independents que proporcionen serveis tant de consultoria com de disseny.
Nom del títol: Màster Universitari en Enginyeria de Dades Massives (Big Data) per la Universitat Ramon Llull
Formar experts en el tractament de grans volums de dades, tant des del punt de vista tecnològic com el d'anàlisi de dades.
Aprendre a dissenyar infraestructures TIC escalables utilitzant centres de càlcul ( data centers ) físics i virtuals.
Aprendre a utilitzar tècniques i algorismes avançats de mineria de dades.
Fer servir eines programari per a la intel·ligència empresarial ( business intelligence ) i la analítica empresarial ( business analytics ).
Aprendre a administrar programari per a l'emmagatzematge i processament de grans volums de dades.
Adquirir les competències necessàries per aportar valor en qualsevol punt del cicle de les dades massives.
El concepte dades massives requereix de professionals que dominin les tecnologies d'última generació centrades en la gestió de quantitats ingents de dades: des del disseny d'infraestructures escalables per a centres de dades fins a l'anàlisi d'aplicacions, passant per l'emmagatzematge i l'extracció d'informació.
Aquests professionals han de ser capaços de treballar amb grans volums de dades i extreure la informació que sigui més rellevant per a les empreses.
Nom del títol: Màster Universitari en Enginyeria Agronòmica per la Universitat de Lleida, Universitat Politècnica de Catalunya, Universitat de Girona i Universitat Rovira i Virgili
Formar persones expertes amb un alt nivell científic i tècnic, amb capacitat per ─dins de l'àmbit de la producció agrícola i ramadera─ analitzar la gestió, la conservació i la transformació del medi rural i intervenir-hi, i també dissenyar i dirigir la conservació i la transformació de les matèries primeres agràries i ramaderes en aliments a través de la indústria agroalimentària.
Explotacions agrícoles i ramaderes; consultoria; establiments industrials agroalimentaris; plantes de conservació i transformació d'aliments.
L'agroalimentació és un dels principals sectors econòmics i satisfà una de les necessitats bàsiques i ineludibles de la societat.
Entre els múltiples actors que hi intervenen, els enginyers agrònoms tenen la capacitat d'intervenir en les funcions de planificació, disseny i direcció de les activitats i els establiments necessaris per al funcionament del sector.
Els professionals formats fins ara tenen ocupació plena.
En un termini de sis mesos des de l'obtenció del títol, pràcticament tots estan treballant amb el nivell i la responsabilitat propis de la titulació, o estan ampliant la seva formació amb altres especialitzacions o doctorats.
Nom del títol: Màster Universitari en Traducció entre Llengües Globals: Xinès-Espanyol per la Universitat Pompeu Fabra
Desenvolupar la competència traductora entre les tres llengües de treball (xinès, anglès i castellà) amb un èmfasi especial en el parell xinès-castellà.
Adquirir coneixements teòrics sobre traducció i saber-los aplicar a la pràctica.
Conèixer i utilitzar eficientment eines i recursos específics per a la traducció en les llengües de treball.
Familiaritzar-se amb l'ús de les llengües de treball en contextos especialitzats del sector privat relacionats amb els negocis, el turisme i les migracions, i produir traduccions adequades en aquests contextos.
Traducció general: traductors autònoms o interns en empreses o institucions en els camps del comerç internacional, la indústria audiovisual, el turisme, els intercanvis culturals o la gestió de migracions.
Gestors de projectes de traducció.
Interpretació: interpretació d'enllaç.
Mediadors interculturals en serveis públics (sanitat, educació, seguretat) i en el sector privat.
Ensenyament de la traducció i la interpretació (amb estudis doctorals): investigació en traducció general i especialitzada entre el xinès i el castellà.
Nom del títol: Màster Universitari en Enginyeria d'Automoció per la Universitat Politècnica de Catalunya
Especialitats: Vehicle Connectat i Conducció Assistida / Motors i Mecànica / Electromobilitat
Adquirir un coneixement dels fonaments teoricopràctics de l'enginyeria d'automoció i de la tecnologia associada a la producció de vehicles automòbils.
Proporcionar coneixements i habilitats sobre carrosseria, components, electricitat i electrònica, conducció assistida, gestió...
Segons l'especialitat triada, l'estudiant podrà aprofundir el coneixement en alguns àmbits d'aquestes matèries.
Enginyeria i desenvolupament de producte; disseny i gestió de la producció i la logística; gestió tecnològica i innovació; R+D+I; desenvolupament i innovació en productes, processos i metodologies; noves tecnologies i nous sistemes de gestió; gestió de projectes d'automoció; consultoria estratègica, etc.
La indústria de l'automoció està en evolució constant i fa front a reptes de futur importants (sostenibilitat i eficiència energètica, vehicles híbrids, vehicles elèctrics, ajudes intel·ligents a la conducció...).
Les noves tecnologies aplicades al vehicle, la necessitat de baixes emissions i la mobilitat segura s'estan desenvolupant i el seu potencial futur és immens.
El vehicle tradicional s'ha convertit en un vehicle intel·ligent que esdevé un sistema controlat i d'alta tecnologia amb components d'enginyeria mecànica, electrònica, elèctrica, informàtica i de telecomunicacions.
L'augment d'aquests reptes provoca la necessitat de disposar d'enginyers altament qualificats amb una formació especialitzada que siguin capaços de pensar a escala de sistema, treballar en diverses disciplines i veure el vehicle com un ens complet en comptes d'una col·lecció de components individuals.
Nom del títol: Màster Universitari en Ciència i Enginyeria Avançada de Materials per la Universitat Politècnica de Catalunya
Formar els estudiants en aspectes clàssics relacionats amb els fonaments dels materials i el seu processament.
Dotar-los de coneixement en aspectes avançats pel que fa al desenvolupament de nous materials en diferents àmbits de l'enginyeria.
Donar a conèixer i analitzar les tècniques més recents de processament que permeten obtenir productes i components amb prestacions extraordinàries.
Indústries del transport, mecànica, química, manufacturera, del paper, tèxtil, electrònica, alimentària, farmacèutica, sanitària i de construcció.
Nom del títol: Màster Universitari en Enginyeria Química per la Universitat Politècnica de Catalunya
Especialitats: Enginyeria Intel·ligent de Polímers / Enginyeria de Processos Químics Sostenibles
Proporcionar una formació tant als estudiants que volen fer recerca acadèmica com als que s'orienten cap a camps professionals, posant un èmfasi especial en la interdisciplinarietat que caracteritza la ciència moderna en general i l'enginyeria química en particular.
Adquirir un coneixement profund de fonaments teòrics i pràctics de l'enginyeria química i de les tecnologies associades a l'enginyeria química sostenible i a l'enginyeria avançada de polímers.
Empreses i indústries petroquímiques, químiques, farmacèutiques, de plàstics i polímers, alimentàries, del sector ambiental i de la biotecnologia; centres de recerca i de transferència de tecnologia associats a aquests sectors; Administració i universitat.
Disseny de productes, operacions i processos, gestió integral de subministraments i residus, seguretat, qualitat, impacte ambiental, auditoria, recerca i desenvolupament.
Nom del títol: Màster Universitari en Tecnologies Avançades de Telecomunicació per la Universitat Politècnica de Catalunya
Formar titulats que siguin experts en la concepció, el disseny i la implementació de solucions d'enginyeria, basades en tecnologies avançades de telecomunicació, amb l'objectiu de millorar el benestar de les persones en el context d'una economia sostenible.
Indústria de l'àmbit de les TIC, automoció i transport, indústria de l'oci, sanitat i bioenginyeria, banca, construcció.
Escola d'Enginyeria de Telecomunicació i Aeroespacial de Castelldefels
Nom del títol: Màster Universitari en Enginyeria Interdisciplinària i Innovadora per la Universitat Politècnica de Catalunya
Especialitats: Sistemes Eficients / Aplicacions en Salut i Biomedicina / Sistemes Avançats de Producció
Formar enginyers que apliquin tecnologies innovadores per solucionar problemes complexos d'una manera solvent, creativa, ètica i sostenible.
Proporcionar una formació avançada en tècniques computacionals de simulació, disseny, anàlisi de dades i control de processos, així com un bloc de continguts transversals en gestió de projectes, innovació tecnològica i sostenibilitat.
Competències específiques de l'especialitat en Sistemes Eficients ( Efficient Systems ):
Competències específiques de l'especialitat en Sistemes Avançats de Producció ( Advanced Manufacturing Systems ):
Competències específiques de l'especialitat en Aplicacions en Salut i Biomedicina ( Healthcare and Biomedical Applications ):
Empreses d'àmbit industrial, centres de transferència de tecnologia, enginyeries de projectes, instituts de recerca, departaments d'innovació tecnològica.
Disseny d'aplicacions industrials, sistemes de millora de l'eficiència, tecnologies de la producció, sistemes i tecnologies de la salut, integració tecnològica, anàlisi de riscos i sostenibilitat.
Nom del títol: Màster Universitari en Ciència i Gestió Integral de l'Aigua per la Universitat de Barcelona
Especialitats: Recursos Hídrics dins del Cicle de l'Aigua / Usos i Tractament de l'Aigua
Formar i especialitzar els estudiants en el coneixement de l'aigua i els principals processos en què intervé.
Proporcionar una formació multidisciplinària que permeti conèixer les diferents àrees que engloba aquest camp d'estudi per poder donar una visió especialitzada que alhora relacioni les diferents disciplines implicades.
Medi ambient, hidrologia i hidrogeologia; química de les aigües naturals, residuals i tractades; biologia i ecologia dels organismes aquàtics; microbiologia i parasitologia de les aigües; climatologia i riscos naturals, i economia i dret de l'aigua.
L'aigua és indispensable per a la vida i el desenvolupament de la nostra societat; per aquest motiu, s'ha convertit en un bé d'interès social, polític i econòmic, i la seva gestió és un dels reptes que s'han d'afrontar al segle xxi.
Això fa necessari abordar els problemes de contaminació que afecten les aigües i que tenen un impacte directe sobre els ecosistemes, i en molts casos donen lloc a problemes d'abastament a la població.
També cal dur a terme una gestió sostenible dels recursos hídrics com a resposta als problemes d'escassetat que afecten moltes regions de tot el món, entre les quals hi ha les regions de l'àmbit mediterrani.
La demanda creixent de processos de certificació, l'exigència d'autocontrols per part de les diferents administracions, la sofisticació analítica creixent i altres circumstàncies anàlogues també fan augmentar la necessitat de tècnics formats que, a més, siguin capaços de desenvolupar interpretacions clares de les circumstàncies legals, analítiques, econòmiques i ambientals, entre altres, associades al món de l'aigua.
Nom del títol: Graduat/ada en Estudis Àrabs i Hebreus per la Universitat de Barcelona
Mencions: Estudis àrabs / Estudis hebreus
Capacitar els estudiants en el coneixement i l'ús, parlat i escrit, de les llengües àrab i hebrea, així com dels textos arameus, en el seu context històric, social, literari i cultural, amb la finalitat de formar professionals d'un gran ventall d'especialitats.
Capacitar els estudiants perquè comprenguin i analitzin críticament els textos literaris fonamentals de les llengües estudiades.
Dotar l'estudiant d'una formació bàsica i general que li permeti conèixer els aspectes fonamentals de les cultures àrab, islàmica i jueva, així com les seves institucions principals, les fites històriques i les línies de pensament més significatives, des dels seus orígens fins a les manifestacions més importants vigents actualment.ç
Formar l'estudiant perquè pugui valorar la rellevància de la cultura araboislàmica a al-Àndalus i de la cultura jueva a Sefarad, tant pel que fa a les singularitats dels processos creatius de cadascuna com a la repercussió que van tenir en la formació i el desenvolupament de la societat espanyola i les seves manifestacions i expressions culturals.
Propiciar el coneixement i la reflexió crítica, mitjançant textos i altres expressions culturals, de les grans qüestions socials del nostre temps, des de la diversitat i la riquesa dels valors de les cultures del Pròxim Orient, per afavorir els processos interculturals, l'extensió dels drets humans i els valors constitucionals i democràtics.
Nota de tall 1a assignació PAU/CFGS: 8,506
Nom del títol: Graduat/ada en sociologia per la Universitat Autònoma de Barcelona
Mencions: Cultura / Polítiques laborals i socials
Nom del títol: Graduat/ada en Estadística Aplicada per la Universitat Autònoma de Barcelona
Mencions: Estadística per a Ciències de la Salut / Estadística per a Ciències Socials
Formar professionals amb una formació bàsica en estadística i amb una elevada capacitat analítica, de comunicació i d'objectivitat, experts en l'ús de les eines quantitatives en què es basa la investigació experimental.
La figura de l'expert en estadística es fa imprescindible en els projectes amb equips multidisciplinaris on ha de treballar en cooperació amb els especialistes d'altres àmbits.
Els especialistes, en la majoria d'àrees de coneixement, es basen en les dades per prendre decisions en situacions d'incertesa: prospecció de futur, respostes a escenaris nous i variats, coneixement parcial de les causes, etc. A causa de la complexitat i la varietat de situacions existents, les metodologies estadístiques són cada vegada més sofisticades i diverses.
L'expert o experta en estadística entra en els equips participant en tot el procés de decisió, des del disseny experimental, si escau, fins a l'extracció de models i tendències per a la interpretació dels resultats.
Nota de tall 1a assignació PAU/CFGS: 9,038
Nom del títol: Graduat/ada en Comunicació Interactiva per la Universitat Autònoma de Barcelona
Formar els alumnes en l'anàlisi i la creació d'interfícies de comunicació, plataformes web socials i serveis per als nous mitjans, i en la creació de realitat virtual i augmentada.
· Analista i extractor/a de dades massives en empreses de comunicació ( data scientist ).
· Responsable del processament, la visualització i l'anàlisi de dades massives per a la comunicació.
· Dissenyador/a d'infografies interactives i visualització de dades.
· Creador/a de videojocs, pàgines web, aplicacions per a dispositius mòbils i productes digitals interactius.
· Arquitecte/a de la informació.
· Consultor/a d'usabilitat i experiència d'usuari ( user experience ).
· Arquitecte/a de noves realitats virtuals i immersives.
Nom del títol: Graduat/ada en Enginyeria en Energies Renovables i Eficiència Energètica per la Universitat Autònoma de Barcelona
Mencions: Generació i Consum Eficient d'Energia / Enginyeria Elèctrica
Formar enginyers i enginyeres que coneguin les fonts d'energies renovables actuals, que sàpiguen dissenyar, posar en funcionament, rehabilitar i mantenir instal·lacions de generació renovables, i que puguin aportar solucions per optimitzar qualsevol procés amb mesures d'estalvi i ús eficient de l'energia.
Escola Universitària Salesiana de Sarrià
Nota de tall 1a assignació PAU/CFGS: 9,550
Nom del títol: Graduat/ada en Enginyeria Informàtica per la Universitat Autònoma de Barcelona
Mencions: Enginyeria del programari / Sistemes d'informació / Computació / Tecnologies de la informació / Enginyeria de computadors
Formar professionals experts en informàtica amb una visió global de la tecnologia que els permeti analitzar, dissenyar, desenvolupar i implantar sistemes informàtics per a diversos entorns i situacions, adaptant-se als canvis i a les innovacions tecnològiques.
Nom del títol: Graduat/ada en Enginyeria de Sistemes de Telecomunicació per la Universitat Autònoma de Barcelona
Formar professionals amb capacitat per dissenyar i caracteritzar els diferents mòduls dels sistemes de telecomunicació (antenes, filtres, amplificadors, transmissió i processament del senyal) des del punt de vista dels seus components electrònics (maquinari).
Nota de tall 1a assignació PAU/CFGS: 10,746
Nom del títol: Graduat/ada en Mestre d'Educació Primària per la Universitat de Barcelona
Mencions: Educació física / Educació musical / Aprofundiment curricular / Atenció a la diversitat / Educació visual i plàstica / Biblioteques escolars / Llengües estrangeres / Tecnologies digitals per a l'aprenentatge, la comunicació i l'expressió
Contribuir al desenvolupament físic i motor, afectiu, comunicatiu, social i cognitiu de l'infant de 6 a 12 anys, acompanyant-lo en el seu aprenentatge i desenvolupament gràcies al disseny i la intervenció de situacions educatives, guardant sempre un clima de seguretat i confiança.
Nom del títol: Graduat/ada en Mestre d'Educació Infantil per la Universitat de Barcelona
Mencions: Motricitat infantil / Llengües estrangeres / Biblioteques escolars / Atenció a la diversitat / Expressions artístiques / Mitjans d'expressió i comunicació / Tecnologies digitals per a l'aprenentatge, la comunicació i l'expressió / Exploració de l'entorn i experimentació
Contribuir al desenvolupament físic i motor, afectiu, comunicatiu, social i cognitiu de l'infant de zero a sis anys, mitjançant el disseny i intervenció en les situacions educatives preparades amb aquesta finalitat, sempre en un clima de seguretat i confiança.
Nom del títol: Màster universitari en Gestió Integral de la Construcció per la Universitat Ramon Llull
Especialitats: Sostenibilitat i eficiència energètica / Arquitectura interior.
Espais privats i comercials / Gestió urbanística, valoracions i perícia / Disseny i càlcul d'estructures / Rehabilitació i restauració de patrimoni / Gestió de projectes (Project Management)
Respondre a la demanda actual del sector de la construcció de professionals amb capacitat per desenvolupar la gestió del procés edificador des d'una perspectiva integral.
Proporcionar a l'estudiantat la formació necessària per incorporar-se laboralment a qualsevol dels àmbits que intervenen en el procés edificador.
La situació actual de la construcció presenta dues característiques: d'una banda, la reducció notable de l'activitat del sector i, de l'altra, la disminució del nombre d'obres de gran volum, juntament amb l'increment d'intervencions de menor pressupost, però que requereixen més coneixements específics en els camps de les estructures, la rehabilitació, l'urbanisme i l'arquitectura sostenible.
En aquest nou context, les persones titulades en aquests estudis, amb una base de coneixements en gestió comuna però amb capacitats específiques que els permetin exercir professionalment com a especialistes, podran respondre millor a aquests nous reptes en l'àmbit de la construcció.
Nom del títol: Màster universitari en Recerca en Ciències de la Gestió per la Universitat Ramon Llull
Empreses d'estudis de mercat, consultories i instituts de recerca.
La demanda de directius i directives formats per a la recerca és avui en dia freqüent a molts països i sectors empresarials, en els quals la innovació i la gestió del coneixement es consideren factors clau.
Aquesta demanda creixent es preveu no solament en empreses internacionals i multinacionals, sinó també en petites i mitjanes empreses d'àmbit nacional.
D'altra banda, a més de les empreses que tenen una tradició en R+D, altres sectors estan incorporant un ús intensiu del coneixement, com la banca d'inversió o les empreses de consultoria, i requereixen cada vegada més professionals amb una formació sòlida en investigació.
Així doncs, la necessitat de desenvolupar i gestionar projectes d'investigació en les pròpies empreses, sigui internament o en col·laboració amb altres institucions, comporta que les organitzacions requereixin cada vegada més personal expert, com les persones titulades en aquest estudi, que puguin gestionar i resoldre problemes que impliquin una àmplia capacitat analítica i investigadora.
Nom del títol: Màster universitari en Gestió Estratègica de la Comunicació i les Relacions Públiques per la University of Stirling, Universitat Pompeu Fabra
L'estudiantat cursarà el primer semestre a la Universitat de Stirling i el segon semestre a la Universitat Pompeu Fabra.
Durant el segon curs, cursarà exclusivament l'assignatura de treball final de màster i podrà decidir cursar-la a qualsevol d'aquestes dues universitats.
Proporcionar a l'estudiantat les competències necessàries per investigar o gestionar la direcció d'organitzacions de tots els sectors i mides, posant l'èmfasi en els mitjans de comunicació i la gestió de l'agenda pública.
Formar professionals i personal investigador en el camp de les relacions públiques i la gestió de la comunicació, amb visió internacional.
En un món cada vegada més mediatitzat, la comunicació estratègica té una importància cabdal.
Per aquest motiu, i d'acord amb els estudis fets per diferents institucions, el mercat laboral de les ocupacions relacionades amb el sector de la comunicació està en expansió a mesura que la producció i la gestió de la comunicació, en les seves múltiples facetes, s'incorporen a tots els nivells de l'activitat econòmica, política i cultural.
En aquest context, aquest estudi forma professionals que tinguin les eines per enfrontar-se professionalment i acadèmicament a aquest nou panorama que ens envolta i per conduir recerques d'excel·lència o projectes professionals competitius.
Nom del títol: Màster universitari en Sistemes Cognitius i Mèdia Interactius per la Universitat Pompeu Fabra
Avui en dia, en la societat de la informació sorgeixen, constantment, nous artefactes interactius cada vegada més complexos, tant físics (com robots i cotxes intel·ligents) com lògics (com programari sofisticat que aporti noves experiències).
Aquesta complexitat es deu al fet que hi conflueixen tres àmbits de coneixement: la tecnologia interactiva, les ciències cognitives i els mitjans interactius.
Sanitat: la integració d'artefactes basats en sistemes cognitius i mitjans interactius està aportant noves formes de rehabilitació tant física (paràlisi de membres per ictus o accidents) com psíquica (per discapacitats com l'autisme, la malaltia d'Alzheimer, la síndrome de Down, etc., o per accidents vasculars o de trànsit).
Tecnologies mòbils: cada vegada es demana més potència de càlcul, més aplicacions i més funcionalitats en aparells cada cop més compactes.
Automoció: aquest sector previsiblement patirà una transformació en els propers anys, en què s'introduiran tota mena de formes d'intel·ligència als vehicles.
Per tant, caldrà ser capaços de posar aquests nous vehicles a l'abast del públic general, és a dir, oferir una enorme complexitat de manera totalment accessible i natural.
Sistemes d'informació: aquests són cada cop més nombrosos i complexos, i les persones usuàries demanen aplicacions cada vegada més sofisticades.
Cal ser capaços d'integrar aquestes aplicacions a partir d'artefactes basats en sistemes cognitius i mitjans interactius.
Publicitat i màrqueting: aquest sector es beneficiarà especialment d'aquests artefactes relacionats amb els sistemes d'informació i recomanació posats al servei de productes i serveis.
Departament de Tecnologies de la Informació i les Comunicacions (DTIC)
Nota de tall 1a assignació PAU/CFGS: 11,898
Nom del títol: Graduat/ada en Publicitat i Relacions Públiques per la Universitat Pompeu Fabra
Formar professionals en els fonaments conceptuals i organitzatius de la publicitat i les relacions públiques, en el coneixement del context social i cultural en què es desenvolupen la publicitat i les relacions públiques, i en l'estudi de les tècniques i dels llenguatges propis de les diferents formes i mitjans d'expressió i comunicació.